
2021–2022 MOKSLO METŲ PRIEŠMOKYKLINIO UGDYMO GRUPĖS 
UGDOMOSIOS VEIKLOS PLANAS

I SKYRIUS
2020–2021 MOKSLO METŲ UGDOMOSIOS VEIKLOS ĮGYVENDINIMO ANALIZĖ

2020–2021 m. m. Krekenavos lopšelio-darželio „Sigutė“ priešmokyklinio ugdymo grupę lankė 17 vaikų: 9 mergaitės ir 8 berniukai. 
Ugdymo procesas organizuotas kryptingai ir tikslingai, kad būtų padėta maksimaliai kiekvienam grupės vaikui pagal jo individualius gebėjimus ir išgales augti ir bręsti mokyklai. 13 vaikų pasiruošė sėkmingai mokytis mokykloje, 2 vaikai vidutiniškai, o 2 nepasiekė vidutinio lygio. 
Ugdomajame procese naudota mokymo priemonė „Katino dienos“, kuri parengta pagal Priešmokyklinio ugdymo bendrąją programą. Tėvai, meninio ugdymo mokytoja, logopedė, spec. pedagogė, sveikatos priežiūros specialistė teikė siūlymus, pagalbą vaikų veiklai. Tėvų lūkesčiai įgyvendinti. Priešmokyklinio ugdymo priemonės atitiko vaikų grupę lankančių vaikų ypatumus, poreikius. Jie buvo aktyvūs aplinkos kūrėjai, kartu puoselėjo ir kūrė gyvenimo grupėje ritualus, tradicijas, išgyveno kūrybos ir atradimo džiaugsmą, lavino savo vaizduotę,  jautrumą, smalsumą. Ugdomoji aplinka ugdė aktyvų, smalsų, savo gebėjimais pasitikintį vaiką. Daug atlikta STEAM (gamtos mokslai, technologijos, inžinerija, menai ir matematika) užduočių, kad priešmokyklinio ugdymo vaikai, dirbdami grupėmis ar individualiai, turėtų galimybę konstruoti ar atlikti įvairius eksperimentus. Šioms užduotims atlikti naudota tik buityje dažnai pasitaikančios priemonės, kad kuo daugiau vaikų galėtų laisvai atrasti, išbandyti, suprasti, išmokti, taikyti nuostabius STEAM mokslus praktikoje. Vaikai dalyvavo Respublikinėje ikimokyklinio ir priešmokyklinio amžiaus ugdytinių, mokytojų ir ugdytinių tėvelių kūrybinių darbų ir priemonių parodose „Plastikinių šiaudelių iššūkis“, „STEAM kūrybinė laboratorija: aš stebiu orus“, Panevėžio rajono praktinėje gamtamokslinėje konferencijoje „Mes – gamtos vaikai 2021“. Lietuvos vaikų ir jaunimo centro ikimokyklinio ir priešmokyklinio ugdymo pedagogų forumui „STEAM atradimai ir įžvalgos ikimokyklinio ugdymo įstaigoje“ parengtas ir pristatytas stendinis pranešimas „Vaikas kūrėjas“, Respublikinei ikimokyklinio ir priešmokyklinio ugdymo įstaigų vaikų parodai-konkursui „Edukacinės bitutės-robotai „Bee-Bot“ ridena margučius“ parengti ir pristatyti edukacinės bitutės-roboto kilimėliai, kurie naudojami vaikų ugdymui. Vaikų komanda ir mokytoja dalyvavo  Programos „Erasmus +“KA2 projekto „Emocinės, empatinės proksimalinės mokymosi aplinkos kūrimas“ tarptautiniame tyrime, kurio duomenys bus naudojami tobulinant Europos ir Lietuvos švietimą. Gabus ugdytinis, pasakotojas tapo Lietuvos vaikų ir moksleivių – liaudies kūrybos atlikėjų konkurso „Tramtatulis 2021“ Nacionalinio rato skirto archimitologės Marijos Gimbutienės 100-osioms gimimo metinėms paminėti laureatu, dar dalyvavo ir buvo įvertintas Panevėžio r. ikimokyklinio ugdymo įstaigų vaikų talentų konkurse „Talentų šou Smalsučio karalystėje“. Gabi ugdytinė dalyvavo Panevėžio r. ikimokyklinio ugdymo įstaigų ugdytinių meninio skaitymo konkurse „Visos gėlės, Tau, mamyte“. Vaikai dalyvavo Respublikiniame ikimokyklinio ir priešmokyklinio ugdymo įstaigų virtualaus liaudies dainų festivalyje „Iš dainelių iš dainų vainiką Lietuvai pinu“ skirto Lietuvos Valstybės atkūrimo ir Lietuvos Nepriklausomybės atkūrimo dienoms paminėti, Respublikinėje ikimokyklinio ir priešmokyklinio amžiaus vaikų virtualioje parodoje „Sveikinimas Lietuvai“. Grupių bendruomenės įgyvendino etnokultūrinio ugdymo projektus „Duonos riekelėje – žiemkenčio kelias“, „Kaziuko mugė“,  vaikų socializacijos ugdymo projektą „Dalinkimės draugystės šiluma“, pilietinio ir tautinio ugdymo projektą „Lietuva mažo žmogaus akimis ir lūpomis“. Įgyvendinta Tarptautinė programa „Zipio draugai“. Sprendžiant sudėtingesnes bendravimo situacijas, dalyvauta „Vaikų linijos“ nacionalinėje iniciatyvoje „Sąmoningumo didinimo mėnuo BE PATYČIŲ 2021“. Vykdytas įvairių veiklų viešinimas lopšelio-darželio internetinėje svetainėje www.krekenavossigute.lt.

II SKYRIUS
BENDROSIOS NUOSTATOS

1. 2021–2022 mokslo metų priešmokyklinio ugdymo grupės ugdomosios veiklos planas (toliau – Veiklos planas) reglamentuoja priešmokyklinio ugdymo programos įgyvendinimą Panevėžio r. Krekenavos lopšelyje-darželyje „Sigutė“ ir Linkaučių skyriuje (toliau – lopšelis-darželis).
2. Veiklos planas parengtas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674, 2017 m. balandžio 11 d. įsakymo Nr. V-252, 2018 m. vasario 5 d. įsakymo Nr. V-100, 2020 m. rugpjūčio 10 d. įsakymo Nr. V-1193 redakcija), Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 (Lietuvos Respublikos sveikatos apsaugos ministro 2016 m. sausio 26 d. įsakymo 
Nr. V-93 redakcija).
3. Ugdymo turinys įgyvendinamas, vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Lietuvos Respublikos švietimo įstatymu, kitais teisės aktais, lopšelio-darželio strateginiais tikslais, bendruomenės poreikiais ir turimais ištekliais.
4. Veiklos plano paskirtis – padėti veiksmingai planuoti ir organizuoti priešmokyklinio ugdymo įgyvendinimą.
5. Veiklos plane vartojamos sąvokos:
5.1. Ugdymo planas – ugdymo programos įgyvendinimo aprašas.
5.2. Ugdymas – dvasinių, intelektinių, fizinių asmens galių auginimas bendraujant ir mokant.
5.3. Lopšelio-darželio bendruomenė – lopšelio-darželio mokytojai, švietimo pagalbos specialistai, vaikai, jų tėvai (globėjai) ir kiti lopšelio-darželio darbuotojai, vienijami ugdymo santykių ir bendrų švietimo tikslų.
6. Kitos Veiklos plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

III SKYRIUS
UGDYMO PLANO RENGIMAS

7. Veiklos planą parengė darbo grupė, sudaryta  direktoriaus 2021 m. gegužės 14 d. įsakymu Nr. V-34 „Dėl darbo grupės sudarymo 2021–2022 m. m. priešmokyklinio ugdymo veiklos plano projektui parengti“.
8. Veiklos planą tvirtina lopšelio-darželio direktorius 2021 m. rugsėjo 1 d., projektą suderinęs su mokytojų taryba (2021 m. rugpjūčio 31 d. posėdžio protokolas Nr. T-4).

IV SKYRIUS
PRIEŠMOKYKLINIO UGDYMO PROGRAMOS ĮGYVENDINIMAS

9. Priešmokyklinio ugdymo paskirtis – padėti vaikui pasirengti sėkmingai mokytis pagal pradinio ugdymo programą. Siekdamas dermės ir ugdymo tęstinumo tarp priešmokyklinio ir pradinio ugdymo programų, priešmokyklinio ugdymo mokytojai yra susipažinę su pirmos klasės ugdymo programos nuostatomis. 
10. Priešmokyklinis ugdymas pradedamas teikti vaikui, kai tais kalendoriais metais jam sueina 6 metai. Priešmokyklinis ugdymas vyksta vienerius metus.
11. Švietimo pagalba vaikui teikiama vadovaujantis Švietimo pagalbos vaikui teikimo tvarkos aprašu,  patvirtintu Krekenavos lopšelio-darželio „Sigutė“ direktoriaus 2020 m. 
rugsėjo 15 d. įsakymu Nr. V-64 „Dėl Švietimo pagalbos vaikui teikimo tvarkos aprašo patvirtinimo“.
12. Priešmokyklinio ugdymo turinys suderintas su lopšelio-darželio ikimokyklinio ugdymo programa „Vaikystė žaliuoju taku“, patvirtinta 2020 m. rugpjūčio 31 d. direktoriaus įsakymu 
Nr. V-51. 
13. Priešmokyklinio ugdymo mokytojų ir tėvų (globėjų) bendradarbiavimas grindžiamas tarpusavio pasitikėjimu ir konfidencialumu, aktyvia partneryste ir atsakomybe, pagarba vienas kito poreikiams ir interesams. Prireikus, priešmokyklinio ugdymo mokytojai rekomenduoja tėvams (globėjams) konsultuotis su logopedu, kreiptis į lopšelio-darželio Vaiko gerovės komisiją ar Panevėžio rajono pedagoginę psichologinę tarnybą dėl vaiko ugdymosi poreikių pedagoginiu, psichologiniu, medicininiu ir socialiniu pedagoginiu aspektais įvertinimo ir jo tolesnio ugdymosi rekomendacijų. Vaikams pagalbą teiks ir specialusis pedagogas.
14. Priešmokyklinio ugdymo trukmė – 640 valandų per metus. Priešmokyklinio ugdymo organizavimo forma yra priešmokyklinio ugdymo grupė.
15. Ugdymo procesas prasideda 2021 m. rugsėjo 1 d., baigiasi 2022 m. rugpjūčio 31 d.
16. Priešmokyklinio ugdymo grupė dirba 5 dienas per savaitę. Darbo laikas 
6.45 – 17.15 val. (10.30 val.). 
17. Priešmokyklinio ugdymo grupėje dirba du priešmokyklinio ugdymo mokytojai,  priešmokyklinio ugdymo mokytojo padėjėjas, logopedas, specialusis pedagogas, meninio ugdymo mokytojas.
18. Vaiko lankomumas yra žymimas „Pelėdžiukų“ grupės e. dienyne „Mūsų darželis“.
19. Vaikams skiriamos atostogos: 
	Rudens atostogos
	2021-11-03–2021-11-05

	Žiemos (Kalėdų) atostogos
	2021-12-27–2022-01-07

	Žiemos atostogos
	2022-02-14–2022-02-18

	Pavasario (Velykų) atostogos
	2022-04-19–2022-04-22



20. Priešmokyklinio ugdymo grupėje ugdomoji veikla atostogų metu nevykdoma.
21. Tėvams (globėjams), pasirašius priešmokyklinio ugdymo sutartį, vaikui priešmokyklinio ugdymo grupės lankymas yra privalomas. Tėvai (globėjai) privalo užtikrinti vaiko punktualų ir reguliarų grupės lankymą (jei vaikas negali atvykti, nedelsiant turi informuoti). Tėvai nėra pasirinkę ugdymosi šeimoje mokymo proceso organizavimo būdo.
22. Grupės dienos ritme sudarytos tinkamos sąlygos vaikų poilsiui (12.30–15.00 val.) ir 
3 kartų maitinimui (pusryčiai – 8.30 val., pietūs – 12.00 val., vakarienė – 15.30 val.). Tėvų pageidavimu (prašymu), maitinimas gali būti vaikui organizuojamas 1, 2 arba 3 kartus.
23. Grupės vaikų ugdomoji veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai visą priešmokyklinio ugdymo grupėje nustatytą laiką. 
Kasdienis vaiko gyvenimas grupėje (išvykimas, atvykimas, maitinimasis, miegas, savitvarka ir kt.) yra neatsiejama ugdymo turinio dalis. 
24. Priešmokyklinio ugdymo siekis – vaiko socialinė, sveikatos, pažinimo, komunikavimo ir meninė kompetencijos. Kasdienėje vaikų veikloje vienu metu plėtojamos kelios tarpusavyje susijusios kompetencijos. Kompetencijos ir bendrieji gebėjimai ugdomi integraliai, visos spontaniškos ir organizuotos vaiko veiklos metu, ne tik priešmokyklinio ugdymo grupėje ar kitoje ugdymo vietoje, bet ir renginiuose, sporto varžybose, kelionėse, išvykose, namuose, šeimoje.
25. Ugdymo procesas planuojamas kryptingai ir lanksčiai. Priešmokyklinio ugdymo mokytojas, planuodamas grupės ugdomąją veiklą:
25.1. individualizuoja vaikui keliamus reikalavimus, atsižvelgdamas į kiekvieno vaiko galias;
25.2. derina organizuotą, kryptingą ugdomąją priešmokyklinio ugdymo mokytojo numatytą ir spontanišką vaiko veiklą;
25.3. taiko į vaiką orientuoto ugdymo, priešmokyklinio ugdymo mokytojo ir vaiko sąveika grįstus metodus. 
26. Optimalus (pagal individualias galias) ugdymosi pasiekimų (kompetencijų) lygis sudaro ir užtikrina vaiko mokyklinę brandą.
27. Ugdymo procese taikomi vaikui patrauklūs metodai, kurie stiprina jo mokymosi motyvaciją, skatina smalsumą, plėtoja mąstymo, kūrybiškumo gebėjimus, ugdo vaiko charakterį ir atitinka vaiko raidos ypatumus:
27.1. mokymo ir mokymosi veikiant metodai;
27.2. patirtinio mokymo ir mokymosi metodai: projektai, jų pristatymas ir aptarimas, diskusijos, tyrinėjimai, eksperimentavimas, kūrybinės užduotys, pažintinės išvykos, ekskursijos;
27.3. spontaniškos ir organizuotos vaiko veiklos derinimas (metų pradžioje daugiau laiko skiriant savaiminei, o pabaigoje – labiau organizuotai veiklai).
28. Priešmokyklinio ugdymo mokytojai rengia ugdomosios veiklos metinį planą el. dienyne „Mūsų darželis“. 
29. Mokslo metų eigoje planas detalizuojamas sudarant savaitės planus pagal ugdomosios veiklos savaitės plano formą, patvirtintą 2015 m. rugsėjo 11 d. Krekenavos lopšelio-darželio „Sigutė“ direktoriaus įsakymu Nr. V-21. Savaitės planai pildomi el. dienyne „Mūsų darželis“.
30. Savaitės planai orientuoti į vaikų kompetencijų ugdymą, atsižvelgiant į vaikų pasiekimus, jų ypatybes. Jis derinamas su metinio plano tikslais, priemonėmis, vaikų, tėvų (globėjų) lūkesčiai, pageidavimais.
31. Į priešmokyklinio ugdymo turinį integruojama:
31.1. Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494;
31.2. priešmokyklinio ugdymo priemonė „Katino dienos“;
31.3. Gyvenimo įgūdžių ugdymo programa;
31.4. tarptautinė ankstyvosios prevencijos programa „Zipio draugai“.
32. Priešmokyklinio ugdymo programos įgyvendinimo planavimas orientuotas į vaiko pasiekimus. Mokslo metų pabaigoje priešmokyklinio ugdymo mokytojai atlieka ugdomosios veiklos apmąstymus bei pokyčių įvertinimą, kaip sekėsi realizuoti ugdymo tikslus ir uždavinius.
33. Įgyvendindami priešmokyklinio ugdymo programą, priešmokyklinio ugdymo mokytojai atsižvelgia į vaikų, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, lopšelio-darželio vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
34. Siekiant tenkinti vaikų ugdymosi reikmes, formuojamas ugdymo turinys, parenkamos ugdymosi organizavimo formos, pritaikomos ugdymosi erdvės, parenkamos ugdymui skirtos pagalbos priemonės ir specialiosios mokymo priemonės ir pan.
35. Įgyvendinant priešmokyklinio ugdymo programą, tinkamai kuriama grupės ugdymo ir ugdymosi aplinka, kuri atitinka standartus ir yra nuolat turtinama. 
36. Ugdymo ir ugdymosi aplinkoje yra pakankamai įvairių ugdomųjų priemonių (prireikus – specialiųjų mokymo priemonių ir (ar) techninės pagalbos priemonių), skatinančių aktyvią vaiko veiklą, jo smalsumą, kūrybiškumą, vaizduotę. Aplinkos kūrimo aspektai: ugdomasis, emocinis ir fizinis.
37. Ugdymo (si) procese taikomas IKT kaip ugdymo(si) modernizavimo ir tobulinimo priemonė.


V SKYRIUS
VAIKŲ UGDYMOSI PASIEKIMŲ IR PAŽANGOS VERTINIMAS

38. Vaikų pažanga ir pasiekimai vertinami vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779.
39. Vaikų pažangą ir pasiekimus vertina priešmokyklinio ugdymo mokytojai.
40. Vaikų, turinčių specialiųjų ugdymosi poreikių, pasiekimus vertina priešmokyklinio ugdymo mokytojai kartu su logopedu.
41. Vaikų pažanga programos įgyvendinimo laikotarpiu yra vertinama nuolat, pasirenkant vertinimo būdus ir metodus (stebėjimą, pokalbį, diskusiją, vaiko pasakojimus, jo darbelių ir veiklos analizę ir kt.).
42. Vaikų pasiekimai vertinami 2 kartus per metus. 
43. Per 4 savaites nuo programos pradžios atliekamas vaikų pirminis pasiekimų vertinimas, o įgyvendinus programą, atliekamas vaikų galutinis pasiekimų vertinimas ir abiem atvejais aptariamas su tėvais (globėjais). Prireikus, dalyvauja Vaiko gerovės komisijos atstovai, kiti specialistai, administracijos atstovai.
44. Pasiekimų vertinimas skirtas padėti vaikui sėkmingai augti, tobulėti, bręsti, mokytis.
45. Vaikų kompetencijų įvertinimas grindžiamas ilgalaikiu vaiko stebėjimu ir informacijos iš įvairių šaltinių kaupimu, jos apibendrinimu.
46. Vertinami konkretaus vaiko pasiekimai ir jo daroma pažanga, lyginant ankstesnius vaiko pasiekimus su dabartiniais, numatant vaiko ugdymo ir ugdymosi perspektyvą, galimus pasiekimus (kompetencijas).
47. Informacija apie vaiko pasiekimus kaupiama ir fiksuojama vaiko pasiekimų aplanke ir el. dienyne „Mūsų darželis“.
48. Vertinamosios išvados pateikiamos aprašomuoju būdu – trumpais komentarais, nusakant stipriąsias vaiko puses ir spragas.
49. Vaikų pasiekimai ir pažanga su tėvais (globėjais) aptariama individualiai, esant poreikiui, bet ne rečiau kaip 2 kartus per metus. Apie vaiko ugdymosi sėkmingumą tėvai (globėjai) informuojami ir tėvų susirinkimų metu, kurie kviečiami tris kartus per mokslo metus. Tikslingai panaudojama turima informacija su kitais ugdymo proceso dalyviais – logopedu, administracija ir kitais su priešmokyklinio amžiaus vaikais dirbančiais specialistais.
50. Sukaupta informacija naudojama kryptingai ir tikslingai planuojant priešmokyklinio ugdymo mokytojo veiklą, bendradarbiaujant su tėvais (globėjais), sklandžiai pereinant į pradinio ugdymo programą.
51. Baigus priešmokyklinio ugdymo programą, priešmokyklinio ugdymo mokytojai, kartu su logopedu (jeigu vaikui buvo teikta pagalba) iki birželio 5 d. parengia Priešmokyklinio ugdymo mokytojų rekomendacijas. Rekomendacijų kopijas perduoda mokyklai, kurioje vaikai mokysis pagal pradinio ugdymo programą.

VI SKYRIUS
PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ VAIKŲ SVEIKATAI IR GYVYBEI, LAIKOTARPIU ARBA ESANT APLINKYBĖMS LOPŠELYJE-DARŽELYJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU

 52. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų vaikų sveikatai ir gyvybei (toliau – ypatingos aplinkybės) laikotarpiu arba esant aplinkybėms lopšelyje-darželyje, dėl kurių priešmokyklinis ugdymas negali būti organizuojamas lopšelyje-darželyje, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas). 
53. Direktorius privalo numatyti ugdymo organizavimo gaires dėl ugdymo ypatingų aplinkybių laikotarpiu ar esant aplinkybėms lopšelyje-darželyje, dėl kurių ugdymo procesas negali būti organizuojamas kasdieniu ugdymo būdu lopšelyje-darželyje. Ugdymo organizavimo gairės rengiamos vadovaujantis šio skyriaus nuostatomis ir tvirtinamos direktoriaus. 
54. Direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms lopšelyje-darželyje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus: 
54.1. laikinai koreguoti ugdymo proceso įgyvendinimą: 
54.1.1. keisti nustatytą ugdymo trukmę; 
54.1.2. keisti nustatytą ugdymo pradžios ir pabaigos laiką; 
54.1.3. ugdymo procesą perkelti į kitas aplinkas;
54.1.4. priimti kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius / šalinančius pavojų mokinių sveikatai ir gyvybei; 
54.2. laikinai stabdyti ugdymo procesą, kai dėl susidariusių aplinkybių lopšelio-darželio aplinkoje nėra galimybės jo koreguoti ar tęsti ugdymo procesą lopšelyje-darželyje kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas direktoriaus sprendimu gali būti laikinai stabdomas 1–2 darbo dienas. Direktorius sprendimą dėl ugdymo proceso stabdymo raštu derina su savivaldybės vykdomąja institucija ar jos įgaliotu asmeniu; 
54.3. valstybės, savivaldybės lygiu priėmus sprendimą ugdymą organizuoti nuotoliniu mokymo būdu, lopšelis-darželis: 
54.3.1. vadovaujasi lopšelio-darželio parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms lopšelyje-darželyje, dėl kurių ugdymo procesas negali būti organizuojamas kasdieniu mokymo procesu lopšelyje-darželyje; 
54.3.2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo; 
54.3.3. įvertina, ar visi vaikai gali dalyvauti ugdymo procese ne lopšelyje-darželyje, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi vaikai turėtų priėjimą prie mokymosi išteklių. Pastebėjus, kad vaiko namuose nėra sąlygų ugdytis, sudaromos sąlygos ugdytis lopšelyje-darželyje, jeigu lopšelyje-darželyje nėra aplinkybių, kurios keltų pavojų vaiko gyvybei ir sveikatai. Nesant galimybių ugdymo proceso organizuoti lopšelyje-darželyje, lopšelis-darželis sprendimus suderina su savivaldybės vykdomąja institucija ar jos įgaliotu asmeniu, ugdymo proceso organizavimas laikinai perkeliamas į kitas saugias patalpas; 
54.3.4. susitaria su atsakingais darbuotojais dėl vaikų emocinės sveikatos stebėjimo, taip pat vaikų, turinčių specialiųjų ugdymosi poreikių, ugdymo specifikos ir švietimo pagalbos teikimo; 
54.3.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
 54.3.6. pertvarko ugdymo veiklų tvarkaraštį, pritaikydamas jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.; 
54.3.7. susitaria ir suderina su mokytojais (priešmokyklinio ugdymo pedagogais, ikimokyklinio ugdymo auklėtojais, meninio ugdymo mokytojais, pagalbos vaikui specialistais) dėl tarpusavio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje veiklų stebėjimas, užduočių atlikimas ir t. t., atsižvelgiant į vaikų galimybes ir amžiaus ypatumus; 
54.3.8. susitaria, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams) ir fiksuojami pasiekimai ir pan.; 
54.3.9. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės lopšelyje-darželyje, dėl kurių ugdymo procesas negalėjo būti organizuojamas kasdieniu ugdymo būdu lopšelyje-darželyje. Informacija apie tai skelbiama lopšelio-darželio tinklalapyje; 
54.3.10. sudaro planą, kaip pasibaigus ypatingoms aplinkybėms grįžti prie įprasto ugdymo proceso organizavimo. 
____________________________

